**PROSEDUR URUSAN TUNTUTAN DAN BANTAHAN**

**KE ATAS RANG DAFTAR PEMILIH TAMBAHAN**

1. **TUNTUTAN**
   1. **Definisi Tuntutan**

Tuntutan ialah proses di mana seseorang yang telah memohon untuk mendaftar sebagai pemilih dalam sesuatu suku tahun berkenaan (permohonan baru atau pertukaran alamat Pusat Mengundi) mengemukakan tuntutan kepada Pendaftar untuk memasukkan namanya ke dalam Daftar Pemlih atas alasan namanya tidak dipamerkan dalam Rang Daftar Pemilih Tambahan (RDPT) suku tahun berkenaan.

* 1. **Cara dan Tempoh Membuat Tuntutan**
     1. Tuntutan hendaklah dibuat dengan mengemukakan Borang B – Borang Tuntutan beserta salinan Borang A – Pendaftaran Pemilih kepada Pendaftar. [Peraturan 14, Peraturan-Peraturan Pilihan Raya (Pendaftaran Pemilih) 2002].
     2. Tuntutan hanya boleh dibuat dalam tempoh 14 hari dari tarikh bermulanya pameran RDPT. [Peraturan 14(2), Peraturan-Peraturan Pilihan Raya (Pendaftaran Pemilih) 2002)]
  2. **Syarat-Syarat Membuat Tuntutan**
     1. Telah mendaftar dalam suku tahun berkenaan;
     2. Namanya tidak tertera dalam RDPT suku tahun berkenaan; dan
     3. Mengemukakan Borang B – Borang Tuntutan dan salinan Borang A – Pendaftaran Pemilih.
  3. **Tindakan Yang Perlu Diambil Oleh Penuntut**
     1. Penuntut hendaklah mengisi Borang B – Borang Tuntutan dengan lengkap dan menyertakan satu salinan Borang A – Pendaftaran Pemilih sebagai bukti *Prima Facie* serta mengemukakannya kepada Pendaftar dalam masa 14 hari semasa tempoh pameran.
     2. Pendaftar akan membuat semakan Borang B – Borang Tuntutan dan salinan Borang A – Pendaftaran Pemilih pemohon. Jika Borang B – Borang Tuntutan lengkap, semak RDPT bagi memastikan nama pemohon tidak disenaraikan dalam RDPT di seluruh negera.
     3. Sekiranya nama pemohon ada dalam transaksi tetapi tiada dalam RDPT; atau nama pemohon tiada dalam RDPT tetapi ada Borang A – Pendaftaran Pemilih yang sah (borang lengkap & tarikh pohon dalam suku tahun yang sama), Pendaftar akan menerima tuntutan tersebut.
     4. Pendaftar akan mengemukakan notis bertulis kepada penuntut dengan menggunakan SURAT BERDAFTAR sekiranya memerlukan maklumat lanjut, dan penuntut perlu mengemukakan maklumat yang diminta dalam tempoh 7 hari dari tarikh menerima notis tersebut.
  4. **Penerimaan dan Penolakan Tuntutan**
     1. Pendaftar hanya akan menerima tuntutan jika semua maklumat yang dikemukakan adalah lengkap.

* + 1. Sebaliknya Pendaftar boleh menolak tuntutan atas alasan tertentu seperti ketiadaan Borang A – Pendaftaran Pemilih atau tiada tarikh pendaftaran tertera di Borang A – Pendaftaran Pemilih dan sebagainya. Bagi tuntutan yang ditolak, Pendaftar akan memaklumkan keputusan tersebut kepada pemohon dengan seberapa segera.
  1. **Pameran Tuntutan**
     1. Pendaftar akan mempamerkan nama-nama pemohon yang membuat tuntutan di tempat yang mudah dilihat di pejabat Pendaftar (Pejabat Pilihan Raya Negeri Kelantan) dalam tempoh 14 hari bagi tujuan bantahan.
     2. Sekiranya Pendaftar menerima bantahan dalam tempoh 14 hari tersebut, Pendaftar boleh mula memproses bantahan dan seterusnya menguruskan pendengaran siasatan awam (jika perlu).
  2. **Borang Tuntutan**

Borang B – Borang Tuntutan adalah seperti di lampiran 1.

1. **BANTAHAN**

**2.1 Definisi Bantahan**

Bantahan ialah proses di mana **seseorang yang telah mendaftar sebagai pemilih dan namanya terdapat dalam Daftar Pemilih Induk (DPI) bagi Bahagian Pilihan Raya Parlimen berkenaan membuat bantahan terhadap kemasukan namanya atau nama orang lain dalam RDPT yang dipamerkan.** [ Peraturan 15(1)(a) Peraturan-Peraturan Pilihan Raya (Pendaftaran Pemilih) 2002]; dan juga mana-mana orang yang namanya terdapat dalam RDPT yang dipamerkan bagi Bahagian Pilihan Raya Parlimen berkenaan membantah kemasukan namanya dalam RDPT yang dipamerkan sebagaimana yang diperuntukan di bawah Peraturan 15(1)(b), Peraturan-Peraturan Pilihan Raya (Pendaftaran Pemilih) 2002.

* 1. **Kategori Bantahan**

Kategori bantahan adalah seperti yang berikut:

1. Bantahan oleh seseorang yang namanya ada dalam DPI yang membantah kemasukan namanya atau nama orang lain dalam RDPT yang dipamerkan;
2. Bantahan oleh seseorang yang namanya ada dalam RDPT yang dipamerkan membantah kemasukan namanya dalam RDPT berkenaan; dan
3. Bantahan ke atas orang yang membuat tuntutan yang tuntutannya diterima oleh Pendaftar semasa pameran notis tuntutan.
   1. **Syarat-Syarat Bantahan**
      1. Pemilih berdaftar hanya boleh membantah dalam kawasan pendaftarannya (Bahagian Pilihan Raya Parlimen);
      2. Perlu menggunakan Borang C - Borang Bantahan;
      3. Seorang pembantah hanya boleh mengemukakan bantahan tidak melebihi 20 orang;
      4. Membayar fee sebanyak RM10.00 bagi setiap orang yang dibantah;
      5. Bantahan dikemukakan dalam tempoh pameran RDPT (14 hari );
      6. Pembantah perlu mengemukakan alasan-alasan bantahan; dan
      7. Borang C – Borang Bantahan hendaklah dikemukakan kepada Pendaftar bagi kawasan Pendaftaran di negeri berkenaan.
   2. **Alasan-Alasan Bantahan**
      1. Bukan warganegara Malaysia;
      2. Berumur kurang dari 21 tahun;
      3. Meninggal dunia;
      4. Tidak bermastautin di lokaliti yang didaftarkan;
      5. Tidak siuman;
      6. Tidak memohon untuk didaftarkan;
      7. Dijatuhi hukuman bunuh; atau
      8. Dijatuhi atau sedang menjalani hukuman penjara tidak kurang daripada 12 bulan atau denda tidak kurang daripada RM2,000.00 atau kedua-duanya sekali.
   3. **Tindakan Yang Perlu Dibuat Oleh Pembantah**
      1. Mendapatkan Borang C dari pejabat Pendaftar atau mana-mana tempat pameran RDPT.
      2. Melengkapkan Borang C dengan sempurna.
      3. Membuat bayaran fee sebanyak RM10.00 bagi setiap orang kena bantah (OKB) dan dapatkan resit bayaran. [Bayaran hanya dalam bentuk wang tunai atau wang pos atau bank draft sahaja].
      4. Mengemukakan Borang C - Borang Bantahan bersama resit bayaran kepada Pendaftar dalam tempoh pameran RDPT berkenaan.
   4. **Bantahan Yang Ditolak**
4. Dokumen bantahan yang dikemukakan tidak lengkap seperti yang berikut:
5. Borang C – Borang bantahan tidak diisi dengan lengkap dan sempurna; atau
6. Tidak mengemukakan fee; atau
7. Tiada alasan bantahan.
8. Bantahan diterima oleh Pendaftar selepas tamat tempoh pameran RDPT samaada dokumen tersebut dihantar melalui pos atau pun diserahkan sendiri.
9. Pembantah merupakan pemilih berdaftar di luar kawasan pendaftaran (Bahagian Pilihan Raya Parlimen) dengan OKB.
10. Pendaftar tersalah meletak lokaliti OKB (Pendaftar akan membuat pembetulan lokaliti OKB).
    1. **Bantahan Yang Diterima**
11. Pendaftar hanya akan menerima bantahan yang dikemukakan oleh pembantah sekiranya memenuhi syarat-syarat bantahan yang ditetapkan seperti di perenggan 2.3 di atas.
    1. **Borang Bantahan**

Borang C – Borang Bantahan adalah seperti di lampiran 2.